BEREDSKABSMEDDELELSE: Der er lige nu brand i en større lagerbygning på Gasværksvej i Aalborg. Branden udvikler røg, der kan være sundhedsskadelig.

Nordjyllands Politi har lørdag udsendt en beredskabsmeddelelse, da en brand i en lagerbygning på Gasværksvej 40 i Rørdal, Aalborg, udvikler røg, der kan være sundhedsskadelig ved indånding. Advarslen vedrører borgere i området langs nordlige side af Limfjorden ved Sundsholmen og Bouet umiddelbart nord for Nørresundby. Der er også konstateret røg i Limfjordstunnellen på Nørresundby-siden. Hvis man føler ubehag, som følge af branden, skal man kontakte læge. Politiet anmoder om, at alle holder sig på afstand af brandstedet.